สวัสดีค่ะ พอดีอยากสอบถาม เวลาที่ไข่ตกที่ไร จะมีอาการปวดเจ็บฝังขวาตลอดเลยค่ะ เกินจากอะไรคะ จะเป็นทุกครั้งที่ไข่ตกเลยค่ะ แต่เริ่มเป็นได้ 3-4 เดือนแล้วค่ะเฉพราะเวลาไขตก
สวัสดีค่ะ การปวดท้องจากการไข่ตกนั้น สามารถเกิดขึ้นได้ในประมาณ 20% ของผู้หญิงทั่วไป โดยมักจะเป็นอาการปวดท้องน้อยแบบเสียดๆ หรือถ่วงๆ แบบทันทีทันใดเป็นอยู่นานเป็นชั่วโมงแล้วค่อยๆ หายไปเอง (บางคนอาจเป็นนาน 2-3 วัน) และมักปวด 2 ข้างสลับกันไปมาในแต่ละเดือน หรือเป็นข้างเดียวกันทุกเดือน หรือเป็นทั้งสองข้างก็ได้แต่อย่างไรก็ตามแนะนำพบสูตินรีแพทย์เพื่อตรวจร่างกายและอัลตราซาวน์หน้าท้องดูก่อนว่าไม่มีโรคอื่นๆ เช่นการอักเสบหรือติดเชื้อของอวัยวะภายในอุ้งเชิงกราน เนื้องอกมดลูก หรือถุงน้ำในรังไข่ซ่อนอยู่หากเป็นปวดจากการตกไข่จริงๆ ไม่จำเป็นต้องรักษา เพียงการพักผ่อน ลดกิจกรรมทางร่างกายบางอย่างขณะที่มีอาการ หรือรับประทานยาแก้ปวดร่วมด้วยได้หากมีเลือดออกจากช่องคลอด ตกขาวผิดปกติ มีไข้ หรือปวดมากจนใช้ชีวิตประจำวันไม่ได้ อันนี้น่าจะเป็นภาวะผิดปกติอื่นๆ ควรพบสูตินรีแพทย์